Document ID: 32008D0449

ΑΠΌΦΑΣΗ ΤΗΣ ΕΠΙΤΡΟΠΉΣ
της 10ης Ιουνίου 2008
για την τροποποίηση της απόφασης 2008/155/ΕΚ όσον αφορά ορισμένες ομάδες συλλογής και παραγωγής εμβρύων στην Αυστραλία, στον Καναδά και στις Ηνωμένες Πολιτείες
[κοινοποιηθείσα υπό τον αριθμό Ε(2008) 2466]
(Κείμενο που παρουσιάζει ενδιαφέρον για τον ΕΟΧ)
(2008/449/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών από τρίτες χώρες (1), και ιδίως το άρθρο 8 παράγραφος 1,
Εκτιμώντας τα ακόλουθα:
(1)
Η απόφαση 2008/155/ΕΟΚ της Επιτροπής, της 14ης Φεβρουαρίου 2008, για την κατάρτιση των καταλόγων των ομάδων συλλογής και παραγωγής εμβρύων σε τρίτες χώρες οι οποίες έχουν εγκριθεί για εισαγωγές εμβρύων βοοειδών στην Κοινότητα (2), προβλέπει ότι τα κράτη μέλη εισάγουν έμβρυα από τρίτες χώρες μόνον εάν έχουν συλλεχθεί, μεταποιηθεί και αποθηκευθεί από τις ομάδες συλλογής και παραγωγής εμβρύων που περιλαμβάνονται στους καταλόγους του παραρτήματος της εν λόγω απόφασης.
(2)
Η Αυστραλία ζήτησε τη διαγραφή μιας ομάδας συλλογής εμβρύων από τον κατάλογο όσον αφορά τις καταχωρίσεις για την εν λόγω χώρα.
(3)
Ο Καναδάς και οι Ηνωμένες Πολιτείες ζήτησαν να γίνουν τροποποιήσεις στις καταχωρίσεις για τις εν λόγω χώρες στον εν λόγω κατάλογο σχετικά με ορισμένες ομάδες συλλογής εμβρύων.
(4)
Ο Καναδάς και οι Ηνωμένες Πολιτείες έχουν παράσχει εγγυήσεις όσον αφορά τη συμμόρφωση προς τους ενδεδειγμένους κανόνες της οδηγίας 89/556/ΕΟΚ και οι σχετικές ομάδες συλλογής εμβρύων έχουν εγκριθεί επίσημα για εξαγωγές προς την Κοινότητα από τις κτηνιατρικές υπηρεσίες των εν λόγω χωρών.
(5)
Συνεπώς, η απόφαση 2008/155/ΕΚ πρέπει να τροποποιηθεί ανάλογα.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2008/155/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Ιουνίου 2008.

Labels: 16
0
3
6
18